Heaven for Everyone

«Heaven for Everyone» er ein song skriven av Roger Taylor. Songen kom opphavleg ut på albumet Shove It av gruppa hans The Cross, med Freddie Mercury som gjestevokalist. Han vart omarbeidd med Queen og gjeven ut i 1995 på albumet Made in Heaven, der han vart gjeven ut som den første singelen. Singelen nådde då andreplassen på UK Singles Chart i Storbritannia. Musikkvideoen inneheld bilete frå Georges Méliès sin stumfilm Reisen til månen frå 1902.

Bakgrunn og låtskriving
Somme rapporterer at Roger Taylor skreiv songen i 1986 under innspelinga til Queen av A Kind of Magic, etter at arbeidet med filmmusikken til Highlander var ferdig. Om han gjorde så, så vart ikkje songen nytta då, eller var uferdig då albumet var klart. Då Taylor byrja å arbeide på songar for albumet Shove It, spurte han Freddie Mercury om han kunne syngje korvokal til songen. Det vart spelt inn to versjonar, ein med Mercury på korvokal, medan Taylor song solovokal, og ein annan med Mercury på solovokal. Akkompagnementet for dei to versjonane var òg forskjellig. Taylor-versjonen er kring 20 sekundar lengre enn Mercury-versjonen.

The Cross-versjonane inneheld òg ein munnleg intro av Taylor, og eit munnleg refreng i midten. Refrenget i Taylor-versjonen har ein ekstra tekst som ikkje vert sungen i Mercury-versjonen. Begge versjonar endar med at Taylor seier «And that. Is the end. Of this section.»

Den britiske utgåva av albumet Shove It kom med vokalversjonen til Mercury, medan den britiske singelen hadde Taylor sin versjon. I USA vart Taylor-versjonen gjeven ut på albumet, og ingen av versjonane kom ut på singel der.

Medverkande 
Den originale Cross-versjonen
Roger Taylor - vokal, dei fleste instrumenta
Spike Edney - klaverinstrument, vokal
Freddie Mercury - gjestevokal og korvokal
truleg resten av The Cross eller John Deacon
Queen-versjonen
Freddie Mercury - solo- og korvokal
Brian May - elektrisk gitar, korvokal
Roger Taylor - trommer, klaverinstrument, korvokal
John Deacon - bassgitar

Innhald

The Cross-versjonen frå 1988
20. mars
 UK 7" single
 «Heaven for Everyone» (Roger Taylor vokal)
 «Love on a Tightrope»

 UK 12" single
 «Heaven for Everyone» (Roger Taylor vokal)
 «Love on a Tightrope»
 «Contact»

Etter Freddie Mercury døydde, arbeidde Queen med å fullføre det posthume albumet Made in Heaven, og denne songen vart teken med og omarbeidd som ein Queen-song. Dei nytta solovokalen til Mercury frå 1987 og la på nye instrumentspor og korvokal. Det var ingen munnleg introduksjon, refreng eller avslutning gjort av Taylor på denne versjonen, slik det var på den originale.

Det var den første britiske singelen som kom frå det nye albumet, den 23. oktober 1995, to veker før albumet kom ut. Det var ein planlagt to-delt singel, og den same songen kom ut på ny den 30. oktober 1995, med ei anna B-side.

1995-versjonen til Queen
UK CD1
 «Heaven for Everyone» (Single Version)
 «It's a Beautiful Day»
 «Heaven for Everyone» (Album Version)

UK CD2
 «Heaven for Everyone» (Single Version)
 «Keep Yourself Alive»
 «Seven Seas of Rhye»
 «Killer Queen»

UK Cassette
 «Heaven for Everyone» (Single Version)
 «It's a Beautiful Day» (Single Version)

US CD-singel
 «Heaven for Everyone» (Single Version)
 «Soul Brother» (innspelt 1981)

 UK Promo CD / 12"
 «Heaven for Everyone» (Single Version)

 UK 7"
A. «Heaven for Everyone» (Single Version)
B. «Heaven for Everyone» (Album Version)

Musikkvideo
Det vart laga ein musikkvideo til minne om Freddie Mercury, regissert av David Mallet. Videoen har klipp frå filmane Reisen til månen (Le Voyage dans la Lune, 1902), Den umulige reisen (Le Voyage à travers l'impossible, 1904) og L'éclipse du soleil en pleine lune (1907) av Georges Méliès.

Musikkvideo for The Cross-versjonen bestod av Taylor som songen på ei strand, medan eldre folk gjekk forbi bandet i bakgrunnen og klatra opp stigar for å nå himmelen.

Lister

Salslister

Årslister

Salstrofé

Kjelder

Denne artikkelen bygger på «Heaven for Everyone» frå ,  den 31. juli 2016. 
 oppgav desse kjeldene:

Bakgrunnsstoff
 
 Tekst på den offisielle nettsida til Queen

Queen-songar
Singlar frå 1988
Singlar frå 1995
Parlophone-singlar
Songar skrivne av Roger Meddows-Taylor
Rockeballadar
Hollywood Records-singlar
Songar frå 1987
Musikkvideoar regisserte av David Mallet